삼성 로고(Lettermark)  **Kontaktai:**

Eglė Tamelytė

„Samsung Electronics Baltics”

   Tel: +370 694 14575

[e.tamelyte@samsung.com](mailto:e.tamelyte@samsung.com)

**Pirmieji DI planšetiniai kompiuteriai rinkoje: „Samsung“ pristatė „Galaxy Tab S10 Ultra“ ir „Tab S10+“ modelius**

**Technologijų bendrovė „Samsung“ pristatė du naujus aukščiausios klasės planšetinius kompiuterius – „Galaxy Tab S10 Ultra“ ir „Galaxy Tab S10+“. Šie įrenginiai yra pirmieji planšetiniai kompiuteriai rinkoje, pritaikyti sudėtingoms dirbtinio intelekto (DI) užduotims. Abu naujieji modeliai taip pat pasižymi itin erdviais 14,6 ir 12,4 colio įstrižainių „Dynamic AMOLED 2X“ ekranais, intuityviais „S-Pen“ rašikliais bei reikšmingai pagerintu našumu.**

„Samsung“ partnerių parduotuvėse Lietuvoje „Galaxy Tab S10 Ultra“ ir „Galaxy Tab S10+“ prekyba prasidės nuo rugsėjo 27 d. Pirkėjai galės rinktis iš dviejų spalvų – mėnesienos pilkos ir platinos sidabro.

Procesoriaus patobulinimai įgalina planšetinius kompiuterius daug greičiau atlikti DI užduotis, prie kurių prieigą papildomai palengvina „Book Cover Keyboard“ klaviatūros dėkle atsiradęs „Galaxy AI Key“ mygtukas. Jis vartotojams leidžia nesunkiai pasiekti tokias funkcijas, kaip PDF dokumentų vertimas, rašysenos vertimas į tekstą ar paveikslėlių generavimas iš piešinių. Naujieji „Galaxy Tab S10“ serijos atstovai taip pat gali veikti kaip centriniai namų DI įrenginiai, 3D žemėlapio vaizde atvaizduojantys visus išmaniųjų namų įrenginius ir supaprastinantys jų valdymą.

**Maksimalus našumas ir įtraukiantis vaizdas**

Lyginant su „Galaxy Tab S9 Ultra“, „Galaxy Tab S10 Ultra“ procesoriaus našumas išaugo 18 proc., grafikos pajėgumas padidėjo 28 proc., o neuroninių tinklų lustas (NPU) tapo 14 proc. spartesnis. Šiuos išaugusius skaičiavimo pajėgumus naujieji „Samsung“ planšetiniai kompiuteriai išnaudoja tam, kad būtų dar universalesni ir atsparūs strigimams.

Pažangesni lustai taip pat suteikia dar didesnę baterijos ištvermę, kas kartu su „Super-Fast Charging“ greito įkrovimo technologija leidžia įrenginį tarp įkrovimų naudoti ilgiau ir energijos papildymui skirti dar mažiau savo laiko.

Tiek didysis „Galaxy Tab S10 Ultra“ 14,6 colio ekranas, tiek mažesnę 12,4 colio įstrižainę turintis „Galaxy Tab S10+“ naudoja itin ryškų ir tikrovišką vaizdą suteikiančią „Dynamic AMOLED 2X“, kuri įgalina ekrano turinį įžiūrėti net būnant lauke. Įžiūrėti net smulkiausias detales iš bet kokio žiūrėjimo kampo taip pat padeda pažangi atspindžius sugerianti ekrano danga. Ji neleidžia planšetinio kompiuterio ekrane atspindėti šviestuvams ir kitiems aplinkos objektams, todėl vartotojas gali maksimaliai susikoncentruoti į savo skaitmenines veiklas.

Dinamiškoje aplinkoje dirbantiems bei pramogaujantiems žmonėms pasitarnaus ir DI paremta „Dialogue Boost“ technologija. Ji išryškina balsus iš keturių planšetiniame kompiuteryje esančių garsiakalbių sklindančiame garse, slopindama nepageidaujamą triukšmą.

Tam, kad „Galaxy Tab S10 Ultra“ ir „Galaxy Tab S10+“ būtų galima be baimės naudoti pačiose įvairiausiose išvykose ir kelionėse, abiejų modelių korpusai sutvirtinti ypač tvirtu „Armor“ aliuminiu ir turi IP68 atsparumą vandeniui bei dulkėms.

**Dirbkite sumaniau ir išlaisvinkite tikrąjį kūrybingumą**

„Galaxy Tab S10“ linijoje siūlomos DI funkcijos padeda greičiau nudirbti kasdienius darbus ir išreikšti staiga atėjusį įkvėpimą. Pavyzdžiui, „Užrašų pagalba“ suteikia galimybę dar paprasčiau konspektuoti mokymosi medžiagą ar tvarkyti asmeninį žurnalą. Kartu su „Rašysenos pagalba“ ji atpažįsta vartotojo „S-Pen“ rašikliu parašytą tekstą, brėžinius ir diagramas, juos automatiškai suformatuoja, tvarkingai išdėsto užrašų lape bei prireikus išverčia į užsienio kalbą ar sugeneruoja trumpą teksto santrauką.

Tuo metu „Paieška apibraukiant“ leidžia „Google“ paieškoje ieškoti bet kokio „Galaxy Tab S10“ ekrane matomo objekto be būtinybės perjungti programėlę. Ši funkcija taip pat gali poros mygtukų paspaudimu išversti ekrane rodomą tekstą, vaizdo įrašą ar paveikslėlį, o prireikus – netgi pasiūlyti pagalbą sprendžiant matematikos ir fizikos uždavinius. O jei išversti prireiktų visą PDF dokumentą, „PDF Overlay Translation“ tai gali įvykdyti, ekrane sugeneruodama mums suprantamos kalbos „sluoksnį“.

Be to, „Eskizas į vaizdą“ funkcionalumas geba vartotojo ranka nupieštą eskizą paversti visaverčiu paveikslėliu ar iliustracija, taip panaikindamas bet kokias kliūtis išreikšti savo kūrybingumą.

Kad minėtas funkcijas pasiekti būtų galima dar greičiau, kartu su „Galaxy Tab S10“ modeliais komplektuojamas „S-Pen“ rašiklis siūlo specialią sparčiąją „Galaxy AI“ komandą, kurią aktyvavus, visi įrankiai tampa matomi viename lange. „Book Cover Keyboard“ klaviatūros dėkle atsiradęs „Galaxy AI Key“ mygtukas taip pat palengvina DI asistento iškvietimą, prireikus pagalbos su rašomu tekstu. Vartotojams leidžiama rinktis iš „Samsung Bixby“ ir „Google Gemini“ padėjėjų, taip suteikiant progą susikurti geriausiai savo poreikius atitinkančią DI patirtį.

Unikalią „Galaxy Tab S10“ serijos patirtį papildomai išplečia įvairios trečiųjų šalių programėlės. Redaguodami vaizdo įrašus „LumaFusion“ aplikacijoje, vartotojai nesunkiai gali juos pagreitinti ar sulėtinti bei pridėti dramatiškų vizualinių efektų, o su „PicsArt“ – pasidalinti savo sukurtu turiniu ar įkvėpimo pasisemti iš kitų kūrėjų. Be minėtų įrankių būsimieji „Galaxy Tab S10“ galės naudotis tokiomis populiariomis produktyvumo programėlėmis, kaip „Goodnotes“, „Noteshelf3, „Clip Studio Paint“ ir „Sketchbook“.

**Saugus išmaniųjų namų centras**

„Galaxy Tab S10 Ultra“ ir „Galaxy Tab S10+“ gali veikti ne tik, kaip planšetiniai kompiuteriai, bet ir kaip išmaniųjų namų centras. Tokios dideliam ekranui pritaikytos funkcijos, kaip „3D Map View“, leidžia lengviau pasiekti „SmartThings“ palaikančius įrenginius, naudojant „SmartThings“ valdiklį.

Tai reiškia, kad viename įrenginyje galite patogiai valdyti viską – išjungti televizorių bei įjungti jaukesnį apšvietimą, sėdinti prie vakarienės stalo, įjungti kondicionierių nepakylant nuo sofos ar gauti įspėjimą, kai kažkas palieka neuždarytą šaldytuvą. Vartotojai čia taip pat gali įjungti „SmartThings Energy“ ir „AI Energy“ režimus, kurie padeda nesunkiai kontroliuoti savo buitinės technikos energijos suvartojimą.

Tam, kad naudodamiesi „Galaxy Tab S10“ įrenginiais vartotojai galėtų jaustis saugūs, „Samsung Knox“ platforma realiu laiko aptinka įrenginiui kylančias kibernetines grėsmes, neleidžia virusams išnaudoti įrenginio programinės įrangos pažeidžiamumų, ir užtikrina saugumą visoje „Galaxy“ ekosistemoje. Be to, pasinaudoję „Advanced Intellingence“ nustatymais, naujausių „Samsung“ planšetinių kompiuterių savininkai gali išjungti duomenų apdorojimą išorės serveriuose, taip būdami tikri, kad jautri informacija niekada neišeitų iš jų įrenginio ribų.

**Specifikacijos**

|  |  |  |  |
| --- | --- | --- | --- |
|  | | Galaxy Tab S10 Ultra (14.6-inch) | Galaxy Tab S10+ (12.4-inch) |
| Matmenys\* | | 208.6 X 326.4 X 5.4 mm | 185.4 X 285.4 X 5.6 mm |
| *\** *Skaičių tikslumas gali skirtis priklausomai nuo naudojamų matavimų.* | |
| Svoris\* | | 718 g (Wi-Fi), 723 g (5G) | 571g (Wi-Fi), 576g (5G) |
| *\*Svoris skirtingose rinkose gali skirtis* | |
| Operacinė sistema\* | | Android 14.0 | Android 14.0 |
| *\*Versija ir prieinamumo laikas gali skirtis priklausomai nuo modelio ir (arba) rinkos.* | |  |
| Ekranas | | 14,6 colio, 2960 x 1848 | 12,4 colio, 2800 x 1752 |
| 120 Hz, Dynamic AMOLED 2X  + Atspindžius sugerianti danga | |
| Procesorius | | MediaTek Dimensity 9300+ | |
| *\*Parametrai gali skirtis priklausomai nuo modelio ir (arba) rinkos.* | |
| Kamera | **Galinė** | 13MP + 8 MP itin plataus kampo | 13MP + 8MP itin plataus kampo |
| **Priekinė** | 12MP + 12 MP itin plataus kampo | 12MP itin plataus kampo |
| Ryšiai\* | | 5G (Sub-6), Wi-Fi 7, Wi-Fi Direct Bluetooth® v 5.3 | 5G (Sub-6/mmW), Wi-Fi 6E, Wi-Fi Direct Bluetooth® v 5.3 |
| *\*Tikrasis greitis ir prieinamumas gali priklausyti nuo šalies, ryšio paslaugų teikėjo ir vartotojo aplinkos. Wi-Fi 7 tinklo prieinamumas priklauso nuo šalies, ryšio paslaugų teikėjo ir vartotojo aplinkos. Reikalingas optimalus ryšio stiprumas ir Wi-Fi 7 maršrutizatorius, kuris parduodamas atskirai.* | |
| Spalva | | Mėnesienos pilka ir platinos sidabro | |
| Atmintis | | 16GB + 1TB  12 GB + 512 GB  12GB + 256 GB  MicroSD iki 1,5 TB | 12 GB + 512 GB  12GB + 256 GB  MicroSD iki 1,5 TB |
| Garsas | | Keturių garsiakalbių sistema | |
| S Pen rašiklis | | IP68 S Pen (BLE), pridedamas pakuotėje | |
| Atsparumas | | IP68, patobulintas „Armor” aliuminis | |
| SIM | | pSIM + eSIM | |
| Sauga | | Po ekranu esantis pirštų antspaudų jutiklis | |
| Baterija/įkrovimas | | 11200 mAh / 45 W | 10090 mAh / 45 W |
| *\*Tipinė talpa nustatyta trečiųjų šalių laboratorijos sąlygomis. Tipinė talpa yra numatomas talpios vidurkis, atsižvelgiant į baterijų talpos nukrypimus pagal IEC 61960 standartą testuotuose baterijų pavyzdžiuose* | |
| Aksesuarai | | S Pen (BLE), pridedamas pakuotėje  „Book Cover“ dėklas su klaviatūra  „Book Cover Slim“ dėklas su klaviatūra  „Smart Book Cover“ dėklas  Dėklas naudojimui lauke  „NotePaper“ ekranas  Ekrano apsauga su privatumo filtru | |